Torkil

Torkil er et færøysk og skandinavisk mannsnavn. Navnet er mest utbredt på Færøyene. Den vanligste norske formen er Torkel.

Etymologi
Torkil er en nyere form av Thorkil, som er den gammeldanske og gammelsvenske formen av Þórkæll, en norrøn kortform av Þórkætill. Navnet er sammensatt av leddene þórr, «torden», og ketill, som kan bety «gryte» eller «hjelm».

Torkild, Torkel og Torkjell er varianter av navnet. Thorkild er en variant av Torkild. Terkel er en dansk og norsk dialektform av Torkel.

Þorkell er en islandsk form av navnet og Tikkili er en grønlandsk form.

Utbredelse
Þorkell var et svært vanlig mannsnavn på Island og antakelig også i Norge i vikingtiden. Over 50 forskjellige personer med navnet er nevnt i Landnåmabok. Þórkæll og Þórkætill er kjent brukt i 39 nordiske runeinskripsjoner. Þorkiæl var et vanlig navn i Norge på 1200-tallet. I nyere tid har Torkel vært den mest brukte formen i Norge, men navnet har allikevel vært nokså sjeldent.

Torkel var et svært vanlig navn i England før den normanniske invasjonen. Det var fortsatt i bruk i formen Thorkel på 1200-tallet, men døde siden ut.

Terkel er kjent brukt i Danmark fra 1400-tallet. Torkil er kjent brukt i Sverige fra 1908. Thorkild var mest brukt i Danmark i 1900- og 1910-årene. Terkel var mest brukt i Danmark i perioden ca 1940–1970. Þorkell var et svært vanlig navn på Island på midten av 1800-tallet.

Torkil og varianter av dette har navnedag i flere nordiske land:
 Land  Navn  Navnedag   Torkel    (svensk)  Torkel     Torkil     Torkjell     Torkil     Torkild  

Torkil og andre former av navnet brukes i hele Norden, men er ikke blant de vanligste navnene utenom på Færøyene.

|}

 Kjente personer med navnet 
Personene i listen er ordnet kronologisk etter fødselsår.
 Torkjell Høge (d. 1039), Jomsviking fra dagens Tyskland eller Polen
 Thorkil Kristensen (1899–1989), dansk politiker og finansminister
 Thorkild Jacobsen (1904–1993), dansk historiker
 Thorkild Hansen (1927–1989), dansk forfatter
 Torkel Ravndal (1936–2004), norsk styrkeløfter
 Þorkell Sigurbjörnsson (1938–2013), islandsk komponist
 Thorkild Høyer (f. 1947), dansk advokat 
 Thorkild Grosbøll (1948–2020), dansk prest kjent for ikke å tro på Gud
 Torkil Berge (f. 1957), norsk psykolog
 Torkil Damhaug (f. 1958), norsk forfatter og lege
 Torkil Åmland (f. 1966), norsk lektor og statssekretær
 Torkel Brekke (f. 1970), norsk religionshistoriker
 Torkil Færø, norsk fotograf
 Torkil Lund Johansen (f. 1977), norsk komponist
 Torkil Vederhus, norsk politiker

Referanser

Eksterne lenker

Kategori:Mannsnavn